Lav et referat af nedenstående tekst:

Tekst:
Det er Mie Ø. Nielsen og Viktor Bromer, man er vant til at høre om, når man taler om Aalborg Svømmeklub. Men faktisk har den nordjyske svømmeklub en tredje mand med til OL - færøske Pál Joensen, der stiller op for Danmark i Rio. Mens Mie Ø. og Bromer begge er ude af deres individuelle konkurrencer, mangler Pál Joensen stadig at svømme sin disciplin, 1500 meter fri, hvor målet er en finaleplads. - Jeg har trænet godt, og forberedelserne er gået godt. Jeg skal bare ramme dagen. Hvis jeg svømmer op til mit bedste, så skal det nok gå, siger han, da TV2 Nord møder ham i den olympiske by. Pál Joensen svømmede sig til en niendeplads ved det seneste VM, men det resultat skal forbedres ved OL. - Det var skuffende. Jeg var lidt for sikker på at komme i den finale, og fokuserede for meget på det, siger han. Pál Joensen bor lige nu i København, men stiller op for Aalborg Svømmeklub i konkurrencer. Relationen til Aalborg skyldes, at hans tidligere træner på Færøerne startede sin svømmekarriere i Aalborg. Det var igennem ham, at Pál Joensen fik skabt kontakten til det nordjyske. - Vi havde meget lette muligheder for at træne der, og de var meget flinke. Så jeg begyndte at stille op for dem til stævner, og det har jeg så fortsat med lige siden da, forklarer han. Pál Joensen skal svømme indledende heats i 1500 meter fri på fredag.

Referat:
Pál Joensen, der stiller op for Aalborg Svømmeklub, satser på at svømme sig i finalen i 1500 meter fri.